text: Så har de igen en købmandsbutik i Vonge
  29 august 2014 kl. 05.16
  Siden kl. 06.30 fredag morgen har beboerne i Vonge mellem Vejle og Tørring igen kunnet handle i en lokal købmandsbutik, som oven i købet er deres egen.
  Dermed er borgernes initiativ med at genskabe en forretning lykkes.
  De 600 indbyggere i Vonge mistede byens lille købmandsbutik den 1. april, hvor den lukkede. Pludselig stod landsbyen stod uden dagligvarebutik.
  Derfor lavede indbyggerne en lille købmandsgruppe, som mødtes midt i maj. De opfordrede borgerne til at tegne anparter i en ny købmandsbutik.
  Og så gik det stærkt.
  På ganske få dage blev der tegnet 218 anparter af hver 5.000 kroner. Med en kapital på 2,7 millioner kroner kunne borgerne starte deres egen butik. I hele august har frivillige arbejdet med at gøre butikken klar til åbningen i dag. De har lavet alt fra havearbejde til rengøring, fliselægning, el-arbejde, smede-arbejde, male-arbejde, vareopfyldning og tømrerarbejde.
  Købmandsbutikken har fra nu af åben mellem kl. 06.30 og 21.00 alle dage.
  